PROTOCOLUL nr. 1

DE MODIFICARE A STATUTULUI BĂNCII EUROPENE DE INVESTIŢII

PARTEA ÎNTÂI

MODIFICĂRI ALE STATUTULUI BĂNCII EUROPENE DE INVESTIŢII

ARTICOLUL 1

Protocolul de stabilire a statutului Băncii Europene de Investiţii se modifică după cum urmează:

- articolul 3, articolul 4 alineatul (1) primul paragraf, articolul 11 alineatul (2) primul, al doilea şi al treilea paragraf, articolul 12 alineatul (2) şi articolul 13 alineatul (1) primul paragraf se înlocuiesc cu următoarele texte;

- după articolul 11 alineatul (2) al treilea paragraf se adaugă un al patrulea nou paragraf;

"ARTICOLUL 3

În conformitate cu articolul 266 din prezentul Tratat, următoarele state membre sunt membrii ai băncii:

- Regatul Belgiei,

- Republica Cehă,

- Regatul Danemarcei,

- Republica Federală Germania,

- Republica Estonia,

- Republica Elenă,

- Regatul Spaniei,

- Republica Franceză,

- Irlanda,

- Republica Italiană,

- Republica Cipru,

- Republica Letonia,

- Republica Lituania,

- Marele Ducat al Luxemburgului,

- Republica Ungară,

- Republica Malta,

- Regatul Ţărilor de Jos,

- Republica Austria,

- Republica Polonia,

- Republica Portugheză,

- Republica Slovenia,

- Republica Slovacă,

- Republica Finlanda,

- Regatul Suediei,

- Regatul Unit al Marii Britanii şi Irlandei de Nord"

ARTICOLUL 4 ALINEATUL (1) PRIMUL PARAGRAF

"1. Capitalul Băncii este de 163727670000 EUR, subscris de statele membre după cum urmează [1]:

Germania | 26649532500 |

Franţa | 26649532500 |

Italia | 26649532500 |

Regatul Unit | 26649532500 |

Spania | 15989719500 |

Belgia | 7387065000 |

Ţările de Jos | 7387065000 |

Suedia | 4900585500 |

Danemarca | 3740283000 |

Austria | 3666973500 |

Polonia | 3635030500 |

Finlanda | 2106816000 |

Grecia | 2003725500 |

Portugalia | 1291287000 |

Republica Cehă | 1212590000 |

Ungaria | 1121583000 |

Irlanda | 935070000 |

Slovacia | 408489500 |

Slovenia | 379429000 |

Lituania | 250852000 |

Luxemburg | 187015500 |

Cipru | 180747000 |

Letonia | 156192500 |

Estonia | 115172000 |

Malta | 73849000" |

ARTICOLUL 11 ALINEATUL (2) PRIMUL, AL DOILEA ŞI AL TREILEA PARAGRAF

2. Consiliul de administraţie este alcătuit din douăzeci şi şase de administratori şi şaisprezece administratori supleanţi.

Administratorii sunt numiţi pentru o perioadă de cinci ani de Consiliul guvernatorilor, câte unul desemnat de fiecare stat membru şi unul desemnat de Comisie.

Consiliul guvernatorilor numeşte administratorii supleanţi pentru o perioadă de cinci ani, după cum urmează:

- doi supleanţi desemnaţi de Republica Federală Germania,

- doi supleanţi desemnaţi de Republica Franceză,

- doi supleanţi desemnaţi de Republica Italiană,

- doi supleanţi desemnaţi de Regatul Unit al Marii Britanii şi Irlandei de Nord,

- un supleant desemnat de comun acord de Regatul Spaniei şi Republica Portugheză,

- un supleant desemnat de comun acord de Regatul Belgiei, Marele Ducat al Luxemburgului şi Regatul Ţărilor de Jos,

- un supleant desemnat de comun acord de Regatul Danemarcei, Republica Elenă şi Irlanda,

- un supleant desemnat de comun acord de Republica Austria, Republica Finlanda şi Regatul Suediei,

- trei supleanţi desemnaţi de comun acord de Republica Cehă, Republica Estonia, Republica Cipru, Republica Letonia, Republica Lituania, Republica Ungară, Republica Malta, Republica Polonia, Republica Slovenia şi Republica Slovacă,

- un supleant desemnat de Comisie."

ARTICOLUL 11 ALINEATUL (2), AL PATRULA PARAGRAF CARE TREBUIE ADĂUGAT

"Consiliul de administraţie cooptează şase experţi fără drept de vot: trei în calitate de membri şi trei supleanţi."

ARTICOLUL 12 ALINEATUL (2)

"2. Dacă prezentul statut nu prevede altfel, deciziile Consiliului de administraţie se adoptă de cel puţin o treime din membrii consiliului cu drept de vot şi care reprezintă cel puţin 50% din capitalul subscris. Pentru întrunirea majorităţii calificate sunt necesare optsprezece voturi pentru şi 68% din capitalul subscris. Regulamentul de procedură al Băncii prevede cvorumul necesar pentru adoptarea deciziilor Consiliului de administraţie."

ARTICOLUL 13 ALINEATUL (1) PRIMUL PARAGRAF

"(1) Comitetul executiv este format dintr-un preşedinte şi din opt vicepreşedinţi, numiţi pe o perioadă de şase luni de Consiliul guvernatorilor, la propunerea Consiliului de administraţie. Mandatul lor poate fi reînnoit".

PARTEA A DOUA

DISPOZIŢII TRANZITORII

ARTICOLUL 2

Regatul Spaniei varsă suma de 309686775 EUR corespunzătoare cotei-părţi din capitalul plătit cu titlu de majorare a capitalului subscris. Această contribuţie se varsă în opt tranşe egale, scadente la 30 septembrie 2004, 30 septembrie 2005, 30 septembrie 2006, 31 martie 2007, 30 septembrie 2007, 31 martie 2008, 30 septembrie 2008 şi 31 martie 2009 [2].

Regatul Spaniei contribuie, în opt tranşe egale scadente la datele menţionate anterior, la rezervele şi provizioanele echivalente unor rezerve, precum şi la suma care trebuie alocată în plus rezervelor şi provizioanelor, constituită din soldul contului de profit şi pierderi stabilit la sfârşitul lunii anterioare aderării, aşa cum figurează în bilanţul Băncii, în sume echivalente cu 4,1292% din rezerve şi provizioane.

ARTICOLUL 3

De la data aderării, noile state membre varsă următoarele sume corespunzătoare cotei-părţi din capitalul plătit cu titlu de capital subscris în sensul articolului 4 din statut [3].

Polonia | 181751525 EUR |

Republica Cehă | 60629500 EUR |

Ungaria | 56079150 EUR |

Slovacia | 20424475 EUR |

Slovenia | 18971450 EUR |

Lituania | 12542600 EUR |

Cipru | 9037350 EUR |

Letonia | 7809625 EUR |

Estonia | 5758600 EUR |

Malta | 3692450 EUR |

Aceste contribuţii se varsă în opt tranşe egale, scadente la 30 septembrie 2004, 30 septembrie 2005, 30 septembrie 2006, 31 martie 2007, 30 septembrie 2007, 31 martie 2008, 30 septembrie 2008 şi 31 martie 2009 [4].

ARTICOLUL 4

Noile state membre contribuie, în opt tranşe egale scadente la datele menţionate în articolul 3, la rezervele şi provizioanele echivalente unor rezerve, precum şi la suma care trebuie alocată în plus rezervelor şi provizioanelor, constituită din soldul contului de profit şi pierderi stabilit la sfârşitul lunii precedente aderării, aşa cum figurează în bilanţul Băncii, în sume echivalente cu următoarele procente din rezerve şi provizioane [5]:

Polonia | 2,4234 % |

Republica Cehă | 0,8084 % |

Ungaria | 0,7477 % |

Slovacia | 0,2723 % |

Slovenia | 0,2530 % |

Lituania | 0,1672 % |

Cipru | 0,1205 % |

Letonia | 0,1041 % |

Estonia | 0,0768 % |

Malta | 0,0492 % |

ARTICOLUL 5

Capitalul şi plăţile prevăzute în articolele 2, 3 şi 4 din prezentul protocol sunt vărsate de Regatul Spaniei şi de noile state membre în numerar în euro, cu excepţia cazului în care Consiliul guvernatorilor adoptă în unanimitate o derogare.

ARTICOLUL 6

1. În momentul aderării, Consiliul guvernatorilor desemnează câte un administrator pentru fiecare nou stat membru, precum şi administratorii supleanţii ai acestora, în conformitate cu articolul 11 alineatul (2) din statut.

2. Mandatele administratorilor şi ale supleanţilor lor astfel desemnaţi expiră la încheierea şedinţei anuale a Consiliului guvernatorilor în decursul căreia se analizează raportul anual pentru exerciţiul financiar 2007.

3. În momentul aderării, Consiliul de administraţie cooptează experţii şi supleanţii acestora.

[1] Cifrele corespunzătoare noilor state membre au titlu indicativ şi se bazează pe datele estimative publicate de Eurostat (New Cronos) pentru anul 2002.

[2] Aceste date se bazează pe ipoteza aderării reale a noilor state membre cu cel mult două luni înainte de 30 septembrie 2004.

[3] Cifrele menţionate au titlu indicativ şi se bazează pe datele estimative publicate de Eurostat (New Cronos) pentru anul 2002.

[4] Aceste date se bazează pe ipoteza aderării reale a noilor state membre cu cel mult două luni înainte de 30 septembrie 2004.

[5] Cifrele menţionate au titlu indicativ şi se bazează pe datele estimative publicate de Eurostat (New Cronos) pentru anul 2002.

--------------------------------------------------